CELEX: 62009CN0403
Language: sk
Date: 2009-10-20 00:00:00
Title: Vec C-403/09: Návrh na začatie prejudiciálneho konania, ktorý podal Višje sodišče v Mariboru (Slovinská republika) 20. októbra 2009 — Jasna Detiček/Maurizio Sgueglia

19.12.2009   
            
            
               SK
            
            
               Úradný vestník Európskej únie
            
            
               C 312/24
            
         Návrh na začatie prejudiciálneho konania, ktorý podal Višje sodišče v Mariboru (Slovinská republika) 20. októbra 2009 — Jasna Detiček/Maurizio Sgueglia
   (Vec C-403/09)
   2009/C 312/39
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Višje sodišče v Mariboru
   
      Účastníci konania pred vnútroštátnym súdom
   
   
      Odvolateľka: Jasna Detiček
   
      Odporca: Maurizio Sgueglia
   
      Prejudiciálne otázky
   
   
               1.
            
            
               Má súd v Slovinskej republike právomoc v zmysle článku 20 nariadenia Rady (ES) č. 2201/2003 (1) nariadiť ochranné opatrenia v prípade, ak súd iného členského štátu, ktorý má právomoc rozhodnúť vo veci samej na základe tohto nariadenia, už nariadil ochranné opatrenie, ktoré je v Slovinskej republike vykonateľné?
            
         
               2.
            
            
               V prípade kladnej odpovede na vyššie uvedenú otázku:
               Môže slovinský súd na základe vnútroštátneho práva (ktorého uplatnenie citovaný článok 20 nariadenia umožňuje) nariadiť ochranné opatrenie v zmysle tohto článku 20 nariadenia, ktorým zmení, alebo zruší právoplatné a vykonateľné ochranné opatrenie vydané súdom iného členského štátu, ktorý má podľa tohto istého nariadenia právomoc rozhodnúť vo veci samej?
            
         
      (1)  Nariadenie Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, s. 1; Mim. vyd. 19/006, s. 243).